Овим кратким дописом желимо да Вас обавестимо да је Савет родитеља на седници од 22.09.2017. год. донео одлуку да ученици буду осигурани код ДДОР-а Нови Сад. Школски одбор је дао сагласност на одлуку Савета родитеља на седници одржаној 22.9.2017.године.

Ученик који уплати премију осигурања, осигуран је од ризика који су наведени у наставку. Заштита је потпуна, без обзира када и где се незгода догодина. Ученик је осигуран 24 часа, чак и када нису у школи за период од 1.9.2017.год. до 31.8.2018. године. Овим осигурањем су покривени следећи ризици: трајни индвалидитет, смрт услед незгоде, дневна накнада, трошкови лечења и болнички дани, прелом костију. Ученик остварује право на накнаду из осигурања и у случају:

- Прелома костију који не оставља трајне последице при чему се исплаћује једнократна накнада у висини 1% од уговорене осигуране суме за инвалидитет.

-Похађања наставе за време имобилизације удова(гипс, лонгета и сл. Непокретљивост појединих удова услед имобилизације сматра се као неспособност за школски рад и сходно томе исплаћује се дневна накнада за дане трајања имобилизације, без обзира што ученик није одсуствовао са наставе.

Годишња премија по осигуранику износи 600 динара.

|  |  |
| --- | --- |
| Осигурана сума у динарима | Годишња премија по једном осигуранику |
| Трајни инвалидитет | Смрт услед незгоде | Дневна накнада | Трошкови лечења | Болнички дани | Прелом кости – Једнократна накнада |  |
| 1.280.000 | 570.000 | 380 | 458.500  | 917 | 12.800 | 600 |

**НАПОМЕНА: Осигурање ученика је на ДОБРОВОЉНОЈ бази.**

Када настане осигурани случај, родитељ се након завршетка периода лечења, обраћа секретару школе ради пријаве осигураног случаја. Након подношења пријаве родитељ са документацијом и попуњеном пријавом одлази у Акционарско друштво за осигурање

„ДДОР Нови Сад“, Пословно место Богатић, Војводе Степе 16. Обратити се Ивану Машићу на тел. 0668811780.

Родитељи ће добити обавештење и сагласност, изјаву и уплатницу.